### Beslutningstema

I denne sag skal udvalget udpege 1 medlem og 1 suppleant til FritidsForum for perioden 2023 til 31. december 2025.

### Historik

Den 27. oktober 2022 godkendte Kommunalbestyrelsen nye vedtægter for FritidsForum, tidligere Folkeoplysningsudvalget.

### Sagsfremstilling

I januar 2022 blev der udpeget 3 medlemmer og 3 personlige stedfortrædere fra og af Kommunalbestyrelsen, efter de gamle vedtægter for Folkeoplysningsudvalget.

* Martin Schmidt med Danny Paulsen som stedfortræder
* Carsten Nielsen med Ane Schultz som stedfortræder
* Bodil Koch med Sussanne Ravn som stedfortræder

De nye vedtægter for FritidsForum betyder, at der skal udpeges 2 medlemmer og 2 suppleanter til Fritidsforum blandt Kommunalbestyrelsens medlemmer.

* 1 medlem og 1 personlig suppleant skal udpeges blandt Kultur- og Fritidsudvalgets medlemmer
* 1 medlem og 1 personlig suppleant skal udpeges blandt Børn- og Skoleudvalgets medlemmer

FritidsForum arbejder med følgende hovedområder:

1. Den folkeoplysende voksenundervisning
2. Det frivillige folkeoplysende foreningsarbejde

Udover kommunalbestyrelsesmedlemmer består FritidsForum af 7-9 foreningsrepræsentanter og eventuelle suppleanter.

De folkeoplysende foreninger indstiller repræsentanter på baggrund af et valgmøde. Herefter kommer indstillingerne til godkendelse i Kommunalbestyrelsen.

### Lovgrundlag

Folkeoplysningsloven og Vedtægt for FritidsForum i Tønder Kommune.

### Vicekommunaldirektøren indstiller,

at Kultur- og Fritidsudvalget og Børn- og Skoleudvalget udpeger 1 medlem og 1 suppleant af og blandt udvalgets medlemmer, og

at indstillingen videresendes til Kommunalbestyrelsen.

Beslutning fra Børn- og Skoleudvalget, 10. januar 2023, pkt. 7:
Bodil Koch udpeges som medlem med Odette Knudsen som suppleant.
Indstillingen videresendes til Kommunalbestyrelsen.

Beslutning fra Kultur- og Fritidsudvalget, 11. januar 2023, pkt. 2:
Oskar Overgaard udpeges som medlem og Martin Schmidt udpeges som suppleant.
Indstillingen videresendes til Kommunalbestyrelsen.

### Beslutning

Indstillingen godkendt.